عاودات “تشيلسي ديفي Chelsy Davy” حبيبة الأمير هاري السابقة أن العلاقة معاه كانت كاتخلع ومافيهاش حس الراحة. تشيلسي تلاقات بهاري لأول مرة عام 2004، وبقاو مصاحبين سنوات طويلة قبل ما يتفارقو سنة 2010. ديفي قالت في حوار مع “The Times”: “كانت العلاقة معاه صعيبة بزاف. فينما مشينا كاين الصحافة والمصورين كايبقاو تابعينا، كنت كانحاول نخلي الأمور تبقى عادية ولكن داكشي كان خارج السيطرة”. و وضحات أنها كان عزيز عليها تعيش الحياة وتخرج و تسافر، لكن مع الپاپاراتزي ماكانش ممكن ليها تعيش حياتها كيفما بغات. 
حبيبة الأمير هاري السابقة: العلاقة معاه كانت كاتخلع ومافيهاش حس الراحة